**Fatalitate**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fatalitate

Toate-n lume vin și pleacă,

timpul le este trecător,

precum alunecă o barcă

pe lacu-n vânt unduitor.

Pe lacu-n vânt unduitor,

se mișcă tremurânde valuri

ce-n cutremurarea lor,

rând pe rând, se sparg de maluri

Precum alunecă o barcă

pe valuri unduitoare,

toate vin și toate pleacă,

pe-a vremii undă trecătoare!

Timpul le este trecător,

tuturor ce-n lume vin,

că toate-n lumea asta mor,

cu fiecare ceas, puțin

Și uite-așa, ușor, ușor,

de parcă n-au fost nicicând,

toate-n lumea asta mor,

întotdeauna prea curând!

Pe-un lac în vânt unduitor,

precum alunecă o barcă,

timpul este trecător,

că toate-n lume vin și pleacă!